સુરતના ડિંડોલી વિસ્તારમાં એક કાર ચાલકે મોટર સાયકલ ઉપર પસાર થઈ રહેલી વ્યક્તિઓને ટક્કર મારતા ત્રણ વ્યકિતઓના મોત થયા હતા, જેના સંદર્ભમાં ડિંડોલીમાં સ્થાનિકો દ્વારા એક શોક સભાનું આયોજન કરવામાં આવ્યુ હતું, આ શોક સભામાં હાજર રહેલા સુરત પોલીસ કમિશનર સતિષ શર્માએ રસ્તા ઉપર થઈ રહેલા અકસ્માતો અંગે ચિંતા વ્યક્ત કરતા જણાવ્યું હતું કે સમગ્ર દેશમાં 1.35 લાખ લોકો માર્ગ અકસ્માતમાં મૃત્યુ પામે છે, જેમાં 70 ટકા મૃતકોની ઉંમર 15થી 40 વર્ષ વચ્ચેની હોય છે.